**Ajde, dan... prođi...** je hrvatski crno-bijeli igrani film snimljen 2006. godine, koji predstavlja dugometražni prvijenac Matije Klukovića, poznat po tome što je sniman kroz tri godine u potpuno nezavisnim produkcijskim uvjetima, s budžetom desetorostruko manjim od prosječnog igranog filma u Hrvatskoj, odbijen od Pulskog filmskog festivala, a da bi zatim osvojio nagradu za najbolji hrvatski film na Zagreb Film Festivalu te međunarodnu premijeru održao na prestižnom filmskom festivalu u Rotterdamu.

Dodatni interes javnosti polučio je činjenicom da ga je načinio autor bez formalnog filmskog obrazovanja te da je to prvi dugometražni igrani film u povijesti hrvatske kinematografije čiju filmsku fotografiju potpisuje žena (Bojana Burnać).

Nakon zagrebačke premijere u kinu Tuškanac 2007. pobire jednoglasne komplimente hrvatskih filmskih kritičara, između ostaloga nazivan *„...najvećim otkrićem hrvatske kinematografije od Ritma zločina Zorana Tadića iz 1981."* (Damir Radić, Nacional), *„...najzanimljivijim nezavisnim filmom nastalim posljednjih desetljeća"* (Nenad Polimac, Globus) te *„...potpuno drugačijim od bilo čega što se u Hrvatskoj trenutno snima"* (Jurica Pavičić, Jutarnji list).

Radnja
------

Podnaslovljen kao *Dramski kolaž o ljudima koji imaju vremena*, Ajde, dan... prođi... prati dvadesetak likova različitih generacija.

Martin je mladi insomniak koji po treći put kreće u 8. razred osnovne škole; njegova majka (Martina) jedva čeka da ode u posjet mužu koji radi u Švicarskoj; u birtiji "Vegos" Martinu piće toči Konobarica opsjednuta razmještavanjem namještaja čime izluđuje svoje stanodavce; susjeda Sanja nakon pet godina vraća se iz Njemačke kod nepodnošljive Bake koja jedva čeka da umre te Dede kojemu je cilj oboriti rekord u navršenim godinama; Tamara je iskompleksirana Sanjina sestrična koja svojom pjesmom *"Ljudi koji imaju vremena"* osvaja prvu nagradu na županijskom natjecanju škola; Tamarina jedina prijateljica je Marta- potencijalna samoubojica iz razloga što nema razloga; Tamarini mentori su kazališna glumica Anita te stariji brat Matija koji sa svojim suputnikom Stjepanom autostopira po Europi i svijetu prodajući kopije slika pokojnoga oca; Martinova teta Jadranka i njen ljubavnik Alen pokušavaju stvoriti vezu baziranu na obostranom nepoštovanju; Martinova druga teta Ana otkriva malome tehnike uspavljivanja koju on prosljeđuje kolegama iz razreda, a jedna od njegovih mlađih kolegica je Karla, dvanaestogodišnja Anitina unuka koja promatra sve te starije ljude oko sebe pitajući se: *Zašto svi ti ljudi pričaju tako glasno i djeluju nezadovoljno?*

Uloge
-----

| Glumac | Uloga |
| --- | --- |
| Marin Amidžić | Istovarivač |
| Kristina Beganović | Školarac |
| Milovanka Benović | Katarina |
| Nina Benović | Tamara |
| Matija Cigir | Školarac |
| Leon Demšar | Alen |
| Simona Dimitrov Palatinus | Jadranka |
| Hrvoje Dominko | Školarac |
| Ivan Džaja | Deda |
| Stjepan Džimi Stanić | Martinin gost |
| Martina Gučić | Školarac |
| Jelena Hadži Manev | Ana |
| Asja Jovanović | Anita (kao Asja Potočnjak) |
| Ankica Kluković | Tamarina majka |
| Matija Kluković | Stjepan |
| Marija Kon | Baka |
| Maja Komusar | Školarac |
| Vilena Košutić | Novinar |
| Petra Kurtela | Marta |
| Irena Marković | Konobarica |
| Stjepan Mataušić | Matija |
| Mia Oremović | Martinin gost |
| Petar Orešković | Muzičar |

Ostale uloge  ▼


| Glumac | Uloga |
| --- | --- |
| Diana Osmanović | Školarac |
| Izabela Pavlović | Školarac |
| Višnja Pešić | Martina |
| Bruno Petljak | Školarac |
| Borivoj Radaković | Martinin gost |
| Predrag Raos | Bivši pilot |
| Luka Rukavina | Bartendor |
| Andrea Rumenjak | Karla |
| Anja Sehić | Barflaj |
| Vjeran Simeoni | Muzičar |
| Valentina Sokec | Školarac |
| Robert Spanić | Školarac |
| Tomislav Spanić | Školarac |
| Antonija Stanišić | Konobarica |
| Luka Sulje | Školarac |
| Filip Šuster | Martin |
| Ognjen Sviličić | Kobobaričin gazda |
| Petra Težak | Sanja |
| Stela Travinić | Školarac |
| Matea Vražić | Školarac |

Vanjske veze
------------

* Službena stranica Arhivirano 2008-04-13 na Wayback Machine-u
* *Ajde, dan... prođi* na IMDb-u ()